אגדות ברווזים

אגדות ברווזים (באנגלית: DuckTales, שודר תחילה בערוץ 1 בגרסה מתורגמת תחת השם מעשיות ברווזיות) היא סדרת אנימציה אמריקאית בת 100 פרקים שהופקה לטלוויזיה בין השנים 1987 ו-1990. הסדרה שודרה בישראל בערוץ הראשון בסוף שנות השמונים ולימים בערוץ 2 במסגרת התוכנית "זמן דיסני" באמצע שנות התשעים.

בשנת 1990 הופק על ידי Disney MovieToons סרט באורך מלא בשם "אגדות ברווזים הסרט: אוצר המנורה האבודה", המבוסס על הסדרה.

בפברואר 2015 הודיע דיסני XD על כוונה לאתחל את הסדרה. הסדרה המחודשת עלתה לשידור ב-12 באוגוסט 2017 בארצות הברית והסתיימה ב-15 במרץ 2021. בישראל עלתה הסדרה לשידור בערוץ דיסני ב-14 בדצמבר 2017 תחת השם "סיפורים של ברווזים" והסתיימה ב-27 במאי 2021.

תקציר העלילה
התוכנית מתמקדת בהרפתקאותיהם של הדוד קמצוץ והאחיינים של דונלד דאק, יואי, דואי ולואי. אף על פי שהאחיינים מתגוררים בדרך כלל יחד עם דונלד דאק, הם נוהגים לגור יחד עם הדוד קמצוץ כאשר דונלד נקרא לשרת בחיל הים.

אף על פי שהדוד קמצוץ הוא הברווז העשיר ביותר בעולם, הוא כל הזמן מנסה למצוא דרכים חדשות להגדיל את הונו. רבים מן הפרקים מתמקדים בניסיונות של הדוד קמצוץ למנוע מנבלים שונים לשדוד את כל הונו. הנבלים העיקריים בסדרה הם חבורת הביגלים (Beagle Boys) ומג'יקה המכשפה אשר תמיד מוצאים דרכים לשדוד ולרמות את דוד קמצוץ והאחיינים. האויב המושבע של דוד קמצוץ בסדרה הוא פלינטהארט גלומגולד (Flintheart Glomgold) אשר מנסה להוציא לפועל תוכניות שונות אשר מטרתם לקחת מהדוד קמצוץ את התואר "הברווז העשיר ביותר בעולם".

במהלך העונה השנייה של הסדרה התווספו שתי דמויות נוספות - פנטון קראקשל (Fenton Crackshell) ובאבה דאק (Bubba Duck). כמו כן, בניגוד לעונה הראשונה שהתרחשה בעיקר במקומות שונים בעולם, עלילות הפרקים של העונה השנייה התרחשו בעיקר בעיירה תל ברווז (במקור: דאקברג), בה גרים הדוד קמצוץ והאחיינים.

למרות שהדוד קמצוץ והאחיינים הם הדמויות הראשיות בסדרה, חלק מפרקי הסדרה מתמקדים גם בדמויות אחרות כמו שגרן או גירו.

הדמויות הראשיות
בית מקדאק
הדוד קמצוץ (במקור סקרוג') (Scrooge McDuck)
יואי, דואי ולואי – שלישיית אחים זהים, אחייניו של דוד קמצוץ
 יואי דאק (Huey Duck) – המנהיג בקרב האחים
 דואי דאק (Dewey Duck) – החכם בקרב האחים
 לואי דאק (Louie Duck) – הכי פיקח בקרב האחים
וביגיל "ובי" ונדרקוואק (Webbigail "Webby" Vanderquack) – ברווזה קטנה, מזכירה את דייזי דאק בצעירותה
גברת מקורי (Mrs. Bentina Beakley) – אומנת ושומרת הבית, סבתה של ובי
דאקמר' (Duckworth) – המשרת של דוד קמצוץ

חברים
שגרן (במקור: לאנצ'פאד) מק'קוואק (Launchpad McQuack) - טייס מקצועי, אך מתקשה מאוד בנחיתות.
דונלד דאק (Donald Duck) - הברווז המפורסם בעל פגם הדיבור. דונלד השאיר את האחיינים בהשגחתו של דוד קמצוץ בזמן שהוא עזב לשירות בחיל הים. דונלד מצטרף להרפתקאות החבורה לעיתים קרובות. בסדרה בעברית מדבב אותו שי נובלמן.

הדמויות הרעות
מר פלינטגולד (Flintheart Glomgold) - היריב המושבע של דוד קמצוץ. משמש כדמות הנבל הראשית בסדרה. ברווז זקן ממוצא סקוטי ונחשב לברווז השני העשיר בעולם לאחר הדוד קמצוץ. זומם תמיד כיצד ירוויח יותר כסף או כיצד יצליח לגרום לדוד קמצוץ לאבד את הונו.
חבורת הביגלים (The Beagle Boys) - משפחת שודדים אשר מנסה כל הזמן לשדוד בנקים או לשדוד את הכספת של הדוד קמצוץ.
מג'יקה דה ספל (Magica De Spell) - מכשפה רבת עוצמה, אשר מנסה באופן תדיר להשיג מטבע נדיר אשר ברשותו של הדוד קמצוץ.

 מדבבים 
+דמותגרסה מקוריתגרסת שפרירה זכאיגרסת דיסני+קלטות וידאו (1990-1991)גרסת זמן דיסני (ערוץ 2) (1992-1994)(2022-2023)הדוד קמצוץאלן יאנגעדי וייסיהויכין פרידלנדרשמחה ברבירו (בגרסה זו נקרא דוד סקרוג')יואי דאקראסי טיילורפזית נונייונת מתןדניאל מגוןדיואי דאקעירית שילהשרה וינו-אלעדיהונתן מגוןלואי דאקשירלי טפרליליאן ברטוקובי ליקורמןוובי ונדרדאקאורית ירוןלין כהןגברת מקוריג'ואן גרברשפרירה זכאיענת ניב (בגרסה זו נקראת בנטינה ביקלי)דאקמארקצ'אק מקאןאיציק סיידוףיורם יוספסברג (בגרסה זו נקרא דאקוורת')שגרן מק'קוואקטרי מקגוברןיובל זמיראלון שר (בגרסה זו נקרא לאנצ'פד מק'דאק)דונלד דאקטוני אנסלמושי נובלמןניר נדירמר פלינטגולדהאל סמיתיובל זמיראליעזר וייס (בגרסה זו נקרא פלינטהרט גלומגולד)מג'יקה דה ספלג'ון פוריייעל עמיתליליאן ברטושפרירה זכאיענת ניב

 קישורים חיצוניים 





קטגוריה:סדרות הנפשה אמריקאיות

קטגוריה:דיסני: סדרות טלוויזיה
קטגוריה:הערוץ הראשון - תוכניות רכש
קטגוריה:ערוץ 2: תוכניות רכש
קטגוריה:זוכי אמי בפריים טיים: תוכניות: אנימציה
קטגוריה:אגדות ברווזים
קטגוריה:סדרות טלוויזיה אמריקאיות שעלו לשידור בשנת 1987